Държавен вестник, бр. 75, 2009 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  75
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ИКОНОМИКАТА И ЕНЕРГЕТИКАТА
ЗАПОВЕД № РД-16-577
от 10 юни 2009 г.
На основание чл. 7, ал. 2, т. 2 и чл. 43, ал. 3 и 
4 ЗПБ нареждам:
1. Да се проведе неприсъствен конкурс за пре­
доставяне на разрешение за търсене и проучване 
на метални полезни изкопаеми, подземни богатства 
по чл. 2, ал. 1, т. 1 ЗПБ, в перспективна площ 
„Маджарово“, област Хасково, с размер 136 кв. м.
2. Срок на разрешението: до 3 г.
3. Срок за провеждане на конкурса: 90 дни от 
датата на обнародване на заповедта в „Държавен 
вестник“.
4. Срок за закупуване на конкурсните книжа: 
конкурсните документи се получават в стая 804 на 
Министерството на икономиката и енергетиката, 
ул. Триадица 8, тел. 9263 199, 9263 331, до изти­
чането на 14 дни от обнародването на заповедта 
в „Държавен вестник“ срещу копие от платежно 
нареждане за закупени книжа на стойност 1500 лв., 
внесени по сметка на Министерството на икономи­
ката и енергетиката: IBAN BG 79 BNBG 9661 3000 
1026 01, BIC BNBGBGSD, БНБ – ЦУ, документ за 
самоличност на лицето, което представлява канди­
дата по търговска регистрация или по издадено за 
целта изрично нотариално заверено пълномощно 
за представляващия търговеца, и удостоверение 
за регистрация на участника като търговец, из­
дадено не по-рано от два месеца преди датата на 
закупуване на конкурсните книжа.
В платежното нареждане трябва да бъде записа­
но: „За конкурсни документи за площ „Маджарово“. 
Лицето, представляващо кандидата, подписва и 
декларация за опазване тайната на сведенията, 
които се съдържат в конкурсните книжа.
5. Срок за приемане на документите за учас­
тие в конкурса: в 30-дневен срок от обнародване 
на заповедта в „Държавен вестник“ кандидатите 
подават в деловодството на Министерството на 
икономиката и енергетиката, ул. Триадица 8, до 
17,30 ч. на последния ден, в който изтича срокът, 
писмено заявление за участие в конкурса и доку­
ментите, посочени в чл. 4, ал. 2 от конкурсните 
книжа, включително документ за внесена такса в 
размер 300 лв. съгласно ПМС № 125 от 16.VI.1999 г. 
Таксата се внася по сметка на Министерството на 
икономиката и енергетиката: IBAN BG 79 BNBG 
9661 3000 1026 01, BIC BNBGBGSD, БНБ – ЦУ. В 
платежното нареждане следва да бъде записано: 
„Такса за участие в конкурс за площ „Маджарово“.
6. Към датата на подаване на заявлението за 
участие в конкурса кандидатите внасят депозит в 
размер 2000 лв. по сметка на Министерството на 
икономиката и енергетиката: IBAN BG 17 BNBG 
9661 3300 1026 01, BIC BNBGBGSD, БНБ – ЦУ, като 
прилагат към заявлението платежно нареждане за 
внесения депозит. В платежното нареждане трябва 
да бъде записано: „Депозит за участие в конкурс 
за площ „Маджарово“.
7. Контрола по изпълнение на заповедта въз­
лагам на Валентин Иванов – заместник-министър 
на икономиката и енергетиката.
Министър: П. Димитров
10826
СТОЛИЧНА ОБЩИНСКА АГЕНЦИЯ 
ЗА ПРИВАТИЗАЦИЯ
РЕШЕНИЕ № 732
от 19 юни 2009 г.
На основание чл. 3, ал. 3, т. 2, чл. 4, ал. 2 ЗПСК, 
чл. 5 от Наредбата за търговете и конкурсите и 
Решение № 677 от 13.ХІ.2008 г. на Столичния 
общински съвет Надзорният съвет на Столичната 
общинска агенция за приватизация реши:
1. Да се проведе публичен търг с явно наддаване 
на 27.Х.2009 г. в 11 ч., в сградата на агенцията, пл. 
Славейков 6, ет. 1, за продажбата на помещение 
към трафопост, ж.к. Младост 1, до бл. 87 и бл. 
91Б, общински нежилищен имот, стопанисван от 
район „Студентски“, заедно със съответното право 
на строеж.
2. Начална цена – 115 000 лв. Сделката не се 
облага с ДДС.
3. Стъпка на наддаване – 4000 лв.
4. Депозитът за участие – 11 500 лв., се внася по 
банковата сметка на Столичната общинска агенция 
за приватизация при „Общинска банка“ – АД, клон 
„Врабча“, ул. Врабча 6, София (сметка № BG 49 
SOMB 9130 33 26474601, BIC – SOMBBGSF). Краен 
срок за внасяне на депозитите – не по-късно от 
работния ден, предхождащ търга.
5. Срок на закупуване на тръжна документа­
ция – до 23.Х.2009 г. вкл., в приемното време на 
СОАП – от 14 до 16 ч. Цената на тръжната доку­
ментация – 480 лв. (с вкл. ДДС), е платима в брой 
в сградата на СОАП, пл. Славейков 6, ет. 1, стая 4.
6. Срок за подаване на предложения за участия 
в търга – не по-късно от работния ден, предхож­
дащ търга, в приемното време на СОАП – от 14 
до 16 ч., стая 2.
7. Оглед на обекта – всеки работен ден, но не 
по-късно от деня, предхождащ търга, в работното 
му време, след закупуване на документация.
Председател на Надзорния съвет: Д. Кирилов
10894
РЕШЕНИЕ № 733
от 19 юни 2009 г.
На основание чл. 3, ал. 3, т. 2, чл. 4, ал. 2 ЗПСК, 
чл. 5 от Наредбата за търговете и конкурсите и 
Решение № 677 от 13.ХI.2008 г. на Столичния 
общински съвет Надзорният съвет на Столичната 
общинска агенция за приватизация реши:
1. Да се проведе публичен търг с явно над­
даване на 28.Х.2009 г. от 11 часа, в сградата на 
агенцията, пл. „Славейков“ 6, ет. 1, за продажбата 
на помещение към трафопост, ул. Бели мел, до 
бл. 45, общински нежилищен имот, стопанисван 
от район „Студентски“, заедно със съответното 
право на строеж.